เงินบาทเปิด 30.90/92 บาท
ธนาคารซีไอเอ็มบี ไทย รายงาน เงินบาทเปิด 30.90/92 แนวโน้มอ่อนค่า นักลงทุนขายสินทรัพย์เสี่ยงหันถือครองดอลล์
5 เม.ย. 2555

ธนาคารซีไอเอ็มบี ไทย รายงาน เงินบาทเปิด 30.90/92 แนวโน้มอ่อนค่า นักลงทุนขายสินทรัพย์เสี่ยงหันถือครองดอลล์
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.90/92 บาท/ดอลลาร์ อ่อนค่าลงอีกจากช่วงเย็นวานนี้ที่ปิดตลาดที่ระดับ 30.80/82 บาท/ดอลลาร์
วันนี้เงินดอลลาร์สหรัฐปรับตัวแข็งค่าขึ้น หลังจากที่ธนาคารกลางสหรัฐ(เฟด) ได้ลดความกังวลในเรื่องการจะใช้มาตรการกระตุ้นเศรษฐกิจต่อเนื่อง หลังจากที่แนวโน้มเศรษฐกิจสหรัฐฯ มีสัญญาณที่ดีขึ้น 
"เฟดได้ลดความกังวลในเรื่องที่จะใช้มาตรการกระตุ้นเศรษฐกิจสหรัฐฯ ซึ่งมีแนวโน้มว่าอาจจะไม่ทำ QE3 เงินดอลลาร์จึงปรับตัวแข็งค่าขึ้น ตอนนี้นักลงทุนเริ่มขายสินทรัพย์เสี่ยงและกลับไปถือดอลลาร์" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.77/80 บาท/ดอลลาร์ ส่วนเงินยูโรอยู่ที่ระดับ 1.3196/3200 ดอลลาร์/ยูโร
นักบริหารเงิน คาดว่า วันนี้เงินบาทมีแนวโน้มอ่อนค่าได้อีก แต่คงยังไม่แตะที่ 31 บาท มองกรอบไว้ 30.85-30.95 บาท/ดอลลาร์